L'Institut de Recerca Germans Trias i Pujol (IGTP) coordina un estudi clínic per avaluar l'eficàcia del complement alimentari Manremyc® per evitar la infecció pel coronavirus SARS-CoV-2.
Manremyc® és un complement alimentari basat en l'administració oral de catorze càpsules amb bacils de Mycobacterium s. manresensis inactivats per calor, que pot reduir la incidència de la infecció pel coronavirus SARS-CoV-2 i, en cas de patir la infecció, reduir-ne la gravetat.
El promotor de l'estudi és Reig Jofre, que ha llicenciat la distribució del complement a la Unió Europea, i, coordinat per l'IGTP, l'estudi es durà a terme amb l'Institut per a la Recerca a l'Atenció Primària Jordi Gol i Gurina (IDIAPJGol).
Manremyc® és el fruit de la recerca i desenvolupament de més de deu anys a la Unitat de Tuberculosi Experimental de l'IGTP, amb el lideratge del Dr.
El seu mecanisme d'acció́ es basa en la investigació en la progressió de la infecció per M. tuberculosis a malaltia tuberculosa (TB), en descobrir-se que era deguda a un excés de resposta inflamatòria contra M. tuberculosis.
L'administració́ de Manremyc® genera una resposta immune equilibrada, amb un component important de cèl·lules T regulatòries de memòria que permet evitar aquesta inflamació́ a les lesions pulmonars.
Recentment, diversos autors han observat que els països on es vacuna massivament amb la BCG (Bacil de Calmette-Guerin) contra la TB, tenen una menor incidència de la COVID-19.
"Això és degut a l'estímul de la immunitat innata provocat per aquesta vacuna.
Aquesta propietat també és induïda per Manremyc®, que a més a més genera una resposta antiinflamatòria a escala pulmonar", explica el Dr.
L'evidència científica suggereix que Manremyc® podria ajudar a minimitzar que la infecció pel coronavirus SARS-COV-2 evolucioni a infecció pulmonar greu, atesa la semblança en el progrés de les dues malalties.
L'assaig se centrarà en l'estudi de la protecció dels professionals que treballen als centres sanitaris, per l'elevada exposició al virus que causa la COVID-19.
En cas de demostrar l'efecte protector de Manremyc® es podria generalitzar el seu ús fàcilment, atesa la senzillesa en la posologia (1 càpsula al dia, 14 dies) i la seva bona tolerabilitat.
Es preveu tenir-ne resultats a l'octubre del 2020.
L'estudi, que s'inicia aquest mes de maig, està liderat pel Dr.
Pere-Joan Cardona des de l'IGTP, juntament amb l'Institut per a la Recerca a l'Atenció Primària Jordi Gol i Gurina (IDIAPJGol).
Es portarà a terme a l'Hospital Universitari Germans Trias i Pujol i diversos centres d'atenció primària a l'àrea Metropolitana Nord i Sud de Barcelona.
Es tracta d'un assaig clínic doble-cec controlat amb placebo per avaluar la seva eficàcia entre el col·lectiu de professionals de la salut que tenen un risc més elevat de contraure la COVID-19.
Manremyc® s'ha desenvolupat en una empresa derivada de l'IGTP (Manresana de Micobacteriologia, s.l.).
L'IGTP n'ha liderat el desenvolupament clínic, i ha finalitzat dos assajos clínics de seguretat i immunogenicitat a l'Hospital Germans Trias i Pujol, i amb dos estudis d'eficàcia en curs a Tbilisi (Geòrgia) on s'han reclutat ja 1.400 voluntaris, i a Ciutat del Cap (Sud-àfrica).
F undada el 1929 a Barcelona, Reig Jofre és una companyia farmacèutica, de control familiar, cotitzada al mercat continu de la borsa espanyola, dedicada a la investigació, el desenvolupament, la fabricació i la comercialització de productes farmacèutics i complements nutricionals en les seves quatre plantes de Toledo (2), Barcelona i Malmö (Suècia).
Reig Jofre estructura la seva activitat de desenvolupament de productes en tres àrees de negoci: (1) tecnologies farmacèutiques especialitzades en injectables estèrils i liofilitzats, i antibiòtics derivats de la penicil·lina; (2) Specialty Pharmacare en dermatologia; Osteoarticular i Salut de la Dona (desenvolupats i produïts internament), i (3) Consumer Healthcare amb productes adreçats al consumidor sota la marca Forté Pharma majoritàriament a França, Bèlgica, Espanya i Portugal, i altres OTC.
Reig Jofre compta amb més de 1.000 empleats, venda directa a set països i més de 130 socis comercials a 72 països del món.
La companyia va tancar el 2019 amb una xifra de negocis de 200 milions d'euros.
Reig Jofre cotitza sota el codi RJF.
Sobre l'Hospital i l'Institut Germans Trias i Pujol
Situat en el marc del Campus Can Ruti de Badalona, l'Hospital presta atenció sanitària d'alta complexitat a les 800.000 persones que viuen al Barcelonès Nord i al Maresme, així com a alguns ciutadans d'altres territoris catalans en el cas de determinades patologies, en què l'hospital és referència per a fins a 1.200.000 habitants.
L'Hospital el gestiona la Gerència Territorial Metropolitana Nord de l'Institut Català de la Salut (ICS), que també és responsable de l'Atenció Primària del Barcelonès Nord, el Maresme, el Vallès Oriental i el Vallès Occidental.
Per la seva banda, l'Institut de Recerca Germans Trias i Pujol és el paraigua de l'activitat investigadora de l'Hospital, amb l'objectiu contribuir a la millora de la salut de les persones a través del coneixement científic i de la seva transferència; compta amb el Centre de Medicina Comparativa i Bioimatge de Catalunya (CMCiB), un centre al servei de la recerca biomèdica preclínica i la formació en cirurgia.
Amb un equip de més de 1.300 investigadors, la Fundació Institut Universitari per a la Recerca a l'Atenció Primària de Salut Jordi Gol i Gurina (IDIAPJGol) és un centre de referència en la recerca i la promoció de la salut al primer nivell assistencial.
El seu objectiu és impulsar la innovació i la recerca clínica, epidemiològica i en serveis en l'àmbit de l'atenció primària, així com oferir formació que permeti generar coneixement i traslladar els resultats de la seva recerca a la pràctica clínica per millorar la salut de les persones i l'eficiència del sistema sanitari.
La Fundació va ser creada l'any 1996 per l'Institut Català de la Salut i, des del 2010, està adscrita a la Universitat Autònoma de Barcelona com a institut universitari de recerca.